laion/Wikipedia-Exotic huggingface dataset:
אריאל רות

אריאל רות (בספרדית: Ariel Rot; נולד ב-19 באפריל 1960) הוא גיטריסט, זמר, מלחין ומפיק ספרדי, יהודי יליד ארגנטינה, שפעל בעיקר בתחום מוזיקת פופ-רוק. עמד בראש הלהקות "טקילה" (Tequila) ו"לוס רודריגס" (Los Rodríguez). אריאל אדוארדו רוטנברג גוטקין (Ariel Rotenberg) נולד בבואנוס איירס, למשפחה יהודית . אביו היגר לארגנטינה מאוקראינה בשנות ה-30 של המאה ה-20. אמו, דינה רות, ילידת צ'ילה, היא זמרת מוכרת של שירי לדינו. בשנת 1976 המשפחה היגרה לספרד עקב רדיפות הדיקטטורה בארגנטינה. אחותו של אריאל רות, ססיליה רות, היא שחקנית קולנוע מפורסמת, שהייתה נשואה בעבר למלחין הרוק הארגנטינאי פיטו פאאס (Fito Paez). בשנת 1977 הקים את להקת "טקילה" יחד עם עוד ארגנטינאי, הזמר אלחו סטיבל, ושלושה ספרדים - חוליאן אינפנטה (גיטרה), פליפה ליפה (בס) ומנולו איגלסיאס (תופים). להקת טקילה הייתה אחת מלהקות הרוק המיתולוגיות של שנות הדמוקרטיה הראשונות בספרד אחרי מות פרנקו. הלהקה התפרסמה במיוחד בלהיטים Salta ו-Rock&Roll en la plaza del pueblo. אחרי פירוק הלהקה, המשיך רות בקריירת סולו תוך כדי התמודדות עם בעיות של התמכרות לסמים ושל ירידה בפופולריות. חלק מהשירים הלחין למילים של ידידו, המלחין והפזמונאי סרחיו מלקוף. בשנים 1990–1996 הקים להקה חדשה בשם "לוס רודריגס" יחד עם חברו הוותיק חוליאן אינפנטה ועם חרמאן וילייה. בין השירים שכתב בקריירה העשירה שלו אפשר לציין: "Mucho mejor, Me estas atrapando otra vez" שכתב ללהקת "לוס רודריגס", ושירים ששר לבד כמו "Vicios caros ,Cenizas en el aire" ו-"Gustos sencillos" המוקדש לבנו. Matrícula de honor (1978) Rock and Roll (1979) Viva Tequila (1980) Confidencial (1981) Debajo del puente (1984) Vértigo (1985) Buena suerte (1991) Disco pirata (Directo 1992) Sin documentos (1993) Palabras más, palabras menos (1995) Hasta luego (Recopilatorio 1996) Para no olvidar (Recopilatorio 2002) Hablando solo (1997) Cenizas en el aire (2000) En vivo mucho mejor (2001) Lo siento Frank (2003) Acústico (2003) Ahora piden tu cabeza (2005) Dúos, tríos y otras perversiones (2007) Etiqueta Negra (Recopilatorio 2007) מדיה וקבצים בנושא אריאל רות בוויקישיתוף אתר האינטרנט הרשמי של אריאל רות אריאל רות, ברשת החברתית פייסבוק אריאל רות, ברשת החברתית אקס (טוויטר) אריאל רות, סרטונים בערוץ היוטיוב אריאל רות, במסד הנתונים הקולנועיים IMDb (באנגלית) אריאל רות, באתר אפל מיוזיק (באנגלית) אריאל רות, באתר ספוטיפיי אריאל רות, באתר Last.fm (באנגלית) אריאל רות, באתר AllMusic (באנגלית) אריאל רות, באתר MusicBrainz (באנגלית) אריאל רות, באתר דיזר אריאל רות, באתר Yandex.Music (ברוסית) אריאל רות, באתר Discogs (באנגלית) אריאל רות, באתר Songkick (באנגלית) אריאל רות, באתר Genius Colgados de la luna, אתר מעריצים של אריאל רות ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קוסטרומה (מחוז)

מחוז קוסטרומה (ברוסית: Костромская область; בתעתיק: קוסטרומסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי. הוא גובל באזורי איבנובו, ירוסלב, וולוגדה, קירוב וניז'ני נובגורוד. הנהרות העיקריים הם הוולגה ויובליו כמו קוסטרומה ווטלוגה, בין היתר. יש במחוז כ-50 אגמים. האגמים והמאגרים הגדולים ביותר הם אגם Galichskoye, Chukhloma אגם, ומאגר גורקי. האקלים יבשתי ממוזג. טמפרטורות ינואר ממוצעות -9.5 מעלות צלזיוס; טמפרטורות יולי ממוצעות 15.5 מעלות צלזיוס. כמות המשקעים הממוצעת בינואר היא 54 מ"מ; ביולי − 147 מ"מ. המחוז כולל 24 אזורים מוניציפליים ו-6 ערים בעלי חשיבות מחוזית. רוב השטח מכוסה ביערות. הנהר וולגה עובר בשטחי המחוז. פרק זה לוקה בחסר. אנא תרמו לוויקיפדיה והשלימו אותו. שטח המחוז מהווה חלק מליבה של השטחים בה מתגורר העם הרוסי. עד למאה ה-15 בשטח היו קיימות 2 נסיכויות - נסיכות קוסטרומה ונסיכות גאליץ'. נסיכי גאליץ' ניהלו מאבק מול נסיכות מוסקבה על הראשות, אך הפסידו. במהלך המאה ה-17 הייתה קוסטרומה בין הערים החשובות ברוסיה כולה. כ-73% מאוכלוסיית המחוז מתגוררת בערים. הרוסים מהווים כ-97% מאוכלוסיית המחוז. העיר הגדולה היא- קוסטרומה ובה מתגוררים כ-276 אלף תושבים. התעשייה מהווה את בסיס כלכלת המחוז. ענפי התעשייה העיקריים הם עיבוד עץ וטקסטיל. מדיה וקבצים בנושא קוסטרומה בוויקישיתוף אתר האינטרנט הרשמי של קוסטרומה קוסטרומה, באתר אנציקלופדיה בריטניקה (באנגלית) Nikolai Zhuravlev, Kostroma Region, Federation Council ערך זה הוא קצרמר בנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
קורגן (מחוז)

מחוז קורגן (ברוסית: Курганская область; בתעתיק: קורגנסקאיה אובלסט) הוא סובייקט בפדרציה הרוסית. המחוז נמצא בשטח המחוז הפדרלי של אורל. המחוז נמצא דרומית להרי אורל ומהווה שער לסיביר. המחוז הוקם ב-6 בפברואר 1943 והוא מחולק ל-24 אזורים מוניציפליים. האוכלוסייה המקורית היא טטרית. הרוסים החלו להתיישב באזור במאה ה-17, כחלק מהתרחבות רוסיה מזרחה לכיוון סיביר. כ-62% מאוכלוסיית המחוז מתגוררת בערים. בעיר הגדולה ובירת המחוז - קורגן מתגוררים כ-326 אלף תושבים. רוסים מהווים 92.5% מאוכלוסיית המחוז. רוב שטח המחוז מכוסה ביערות. החקלאות מהווה בסיס לכלכלת האזור. בזמן מלחמת העולם השנייה הועברו למחוז מפעלי תעשייה רבים מהחלק המערבי של רוסיה. מדיה וקבצים בנושא קורגן בוויקישיתוף אתר האינטרנט הרשמי של קורגן (ברוסית) ערך זה הוא קצרמר בנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
אלוהים וזכותי שלי

אלוהים וזכותי שלי (בצרפתית: Dieu et mon droit; דְיֶה אֶה מֹון דְרוּאָה) הוא המוטו של המלוכה הבריטית, אשר הונהג על ידי הנרי השישי (1422–1471). משמעותו של המוטו היא שהמלך אחראי רק כלפי האל ולא כלפי כל מלך או כוח ארצי אחר כדוגמת העם או הפרלמנט; אאמין באלוהים אך אעמוד על זכותי עלי אדמות. במקור היה הכתיב "Dieu et mon droict". מאוחר יותר הושמטה ה־c מן המלה droict, בהתאם לשינויים בכתיב הצרפתי. כיום חקוק המוטו על סמל הממלכה המאוחדת. המוטו כתוב בצרפתית, משום שהאנגלית התקבלה כשפת יום־יום בקרב המעמד השליט בבריטניה רק בעת החדשה המוקדמת. הנרי השישי דיבר צרפתית והוכתר כמלך צרפת וכמלך אנגליה גם יחד. גם המוטו של מסדר הבירית, שהוקם על ידי אדוארד השלישי בשנת 1348, "Honi soit qui mal y pense" (הבוז למי שיהגה בו רעה), הוא בצרפתית. כבר כמאתיים שנה לפני קבלתו הרשמית של המוטו, השתמש בו ריצ'רד לב הארי, מלך אנגליה בקרב נגד פיליפ השני, מלך צרפת. באל נשים מבטחנו, המוטו הרשמי של ארצות הברית
לאציו

לאצְיוֹ (באיטלקית: Lazio, בלטינית: Latium) הוא מחוז במרכז איטליה. בלאציו מתגוררים כ-5 מיליון תושבים. המחוז גובל במחוזות טוסקנה, מארקה (Marche), אברוצו (Abruzzo), אומבריה (Umbria), מוליזה (Molise), קמפניה (Campania) ובים הטירני. בירת האזור היא רומא. שמו של המחוז נגזר משמם של תושביו המקוריים - השבטים הלטינים, אשר הרומים הם צאצאיהם. הלטינים ייסדו קואליציה של מספר התיישבויות קטנות, אשר נלחמו נגד האטרוסקים והסמניטים, קואליציה אשר נהפכה לחלק מהרפובליקה הרומית בשנת 338 לפנה"ס. השם לאציו ידוע גם בזכות קבוצת הכדורגל של המחוז, ס.ס לאציו, מהבולטות באיטליה. רומא פרוזינונה פלסטרינה טיבולי ארפינו אגם בולסנה מנזר פרפה אתר האינטרנט הרשמי של לאציו (באיטלקית) לאציו, ביישום טלגרם לאציו, באתר אנציקלופדיה בריטניקה (באנגלית)
EBCDIC

EBCDIC (ראשי התיבות של המונח האנגלי Extended Binary Coded Decimal Interchange Code) הוא קוד בן 8 סיביות לייצוגם של תווים (ספרות, אותיות האלפבית, סימני פיסוק ועוד) בזיכרון מחשב ובקובצי מחשב, שפיתחה חברת IBM. קוד EBCDIC פותח בשנת 1963, כהרחבה של קוד BCD שקדם לו, במסגרת פיתוחה של סדרת המחשבים IBM System/360. זה היה התקן הראשון שאיפשר ייצוג של 256 תווים, אולם מאחר ש-EBCDIC היה תקן קנייני, עבר עולם המחשוב לתקן ASCII בן 7 הסיביות המאפשר ייצוג דומה. כיום משמש קוד ה-EBCDIC רק במחשבים מרכזיים ומחשבי סדרה i מתוצרת IBM ולא הצליח לחדור לתעשיית המחשוב כולה. ייצוג האלפבית העברי בקוד זה עבר שינויים רבים במהלך השנים, בדומה למהפכה שחלה בייצוג האלפבית העברי ב-ASCII. תחילה יוצגה העברית במקום האותיות האנגלית הגדולות (קוד שהיה מכונה בז'רגון של המתכנתים "סינית"). אחר כך יוצגה העברית במקום האותיות האנגליות הקטנות ובדומה לאותה שיטת ייצוג ב-ASCII כונתה שיטה זו Hebrew Old-Code (קוד ישן). באמצע שנות ה-80 בוצעה המהפכה האחרונה ולעברית הוקצה תחום משלה שלא היה לו שימוש קודם לכן ושיטה זו כונתה Hebrew New-Code. המעבר בין כל שיטת ייצוג כרוך בעבודה רבה ובלא מעט סיכון ולכן חלק מהמחשבים המרכזים בישראל עדיין משתמשים בשיטת הייצוג Hebrew Old-Code. EBCDIC, באתר אנציקלופדיה בריטניקה (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קורסק (מחוז)

מחוז קורסק (ברוסית: Курская область; תעתיק: קורסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי. המחוז הוקם ב-13 ביוני 1934. המחוז מחולק ל-28 אזורים מוניציפליים ו-5 אזורים עירוניים. יש עדויות להתיישבות באזור החל מתקופת הקרח. במהלך המאה ה-9 האזור סופח לרוס של קייב והיה חלק של מספר נסיכויות. בהמשך הוא סופח לדוכסות הגדולה של ליטא. במאה ה-15 האזור עבר לשליטת נסיכות מוסקבה. במהלך המאה ה-16 הרוסים בנו מספר מבצרים באזור לצורך הגנת הגבול. בשנת 1708 רוסיה חולקה לגוברניות ואזור היה חלק של גוברניית קייב. בשנת 1796 הוקמה גורבניה נפרדת עם מרכז בקורסק. בשנת 1925 חלק מגוברניה זו הועבר לאוקראינה הסובייטית והיתר שולב ביחידה מנהלית חדשה עם מרכז הוורונז'. מחוז קורסק הוקם בשנת 1934 תוך פיצול יחידה מנהלית זו. בשנת 1944 ובשנת 1954 שטח המחוז הוקטן תוך העברת מספר אזורים למחוזות שהוקמו באותן שנים. בזמן מלחמת העולם השנייה התחולל באזור קרב קורסק. במהלך מלחמת אוקראינה–רוסיה, האזור הסמוך לגבול הושפע מפעולות אוקראינה. נוסף על גדודי מתנדבים רוסים המתנגדים למשטר ברוסיה, צבא אוקראינה נכנס קרקעית לראשונה למחוז באוגוסט 2024. באוגוסט 2024, הכוחות המזוינים של אוקראינה פלשו למחוז וכבשו 1,000 קמ"ר ממנו תוך שהם לוקחים בשבי מספר חיילים רוסים וגרמו לפינוי של אלפי אזרחים. כ-69% מאוכלוסיית המחוז מתגוררת בערים. הרוסים מהווים כ-96% מאוכלוסיית המחוז. האוקראינים מהווים כ-1.3%. בעיר הגדולה, קורסק, מתגוררים כ-405 אלף תושבים. בשטח המחוז נמצאים מרבצי ברזל מהגדולים בעולם. בשטח המחוז, כ-40 ק"מ מקורסק ממוקמת תחנת הכוח הגרעינית קורסק שהיא מהגדולות ברוסיה בהספק של 4,000 מגה-ואט. מדיה וקבצים בנושא קורסק בוויקישיתוף אתר האינטרנט הרשמי של קורסק (ברוסית) קורסק, ברשת החברתית פייסבוק קורסק, ברשת החברתית אקס (טוויטר) קורסק, ביישום טלגרם קורסק, ברשת החברתית אינסטגרם קורסק, ברשת החברתית VK אסף רוזנצוייג, ‏תפנית במלחמה? אוקראינה פלשה לרוסיה והשתלטה על שטח נרחב, באתר ‏מאקו‏, 8 באוגוסט 2024 ערך זה הוא קצרמר בנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
תפנות

תפנות היא אלת המים המשקעים והטל במיתולוגיה המצרית. פירוש שמה הוא "המים". תפנות מתוארת כדמות אישה עם ראש לביאה, או כלביאה. בשונה ממרבית האלים האחרים המוזכרים במיתולוגיה המצרית, לתפנות לא היה הירוגליף יחיד המייצג את שמה, ושמה נכתב באמצעות ארבעה הירוגליפים המייצגים את הצלילים הפונוגרמיים ט-פ-מ-ט. המיתולגיה המצרית מציגה מספר גרסאות למקורה של תפנות. האחת גורסת שתפנות נוצרה על ידי אתום שהתעטש ויצר את שו, אחיה של תפנות. כאשר הוא השתעל כדי לנקות את גרונו תפנות נוצרה. גרסה אחרת מופיעה במגילת הפפירוס "Book of Overthrowing Apophis", ובה שיר המתאר כיצד אל השמש רע יצר את האלים שו ותפנות לאחר שביצע בעצמו מין אוראלי וירק את נוזל הזרע אל האדמה. על פי המיתולוגיה, תפנות נשואה לאחיה שו, והיא אמם של האלים המצריים נות וגב. אלוהויות במצרים העתיקה תפנות, אלת הלחות, הירח, היובש והשמש David Lorton (1995). "Autofellatio and Ontology". אורכב מ-המקור ב-2010-12-29. נבדק ב-2006-04-15. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
הצוללות מסדרת גל

גל הוא השם שניתן בחיל הים הישראלי לסדרת צוללות מדגם 540 של חברת ויקרס (Vickers) הבריטית. שלוש צוללות מדגם זה, אח"י (ראשי תיבות של אוניית חיל הים) גל, אח"י תנין ואח"י רהב, שירתו בחיל הים הישראלי משנות השבעים, עד לסוף התשעים. לאח"י "תנין" ואח"י "רהב" מדגם גל קדמו צוללות באותו שם, אשר היו מסדרה S והיו הצוללות הראשונות בחיל הים, לפני שהוצאו מן השרות בשנות השישים המאוחרות. מקור שמות שתי הצוללות האחרונות בשמות שתי מפלצות המתוארות בספר ישעיהו – "רהב" ו"תנין": ”עורי עורי לבשי-עוז, זרוע ה'--עורי כימי קדם, דורות עולמים; הלוא את-היא המחצבת רַהַב, מחוללת תַּנִּין.” (ישעיהו נ"א, ט). הצוללות הקודמות של חיל הים מסדרת T סיימו את שירותן בשנת 1974, ורק כעבור כשנתיים חודשה פעילות הצוללות, עם כניסתן לשירות של הצוללות מסדרת גל. הצוללות מסדרת גל נבנו עבור חיל הים במספנות ויקרס בבריטניה על פי תכנון גרמני שהיה מבוסס במידה רבה על דגם 206 הגרמני. הפעיל אותן צוות מצומצם, שליש מגודלו של הצוות שהפעיל את צוללות ה-T. טווחי הסיור הוקטנו והותאמו למלחמה באויבים השוכנים בימים ובחופים קרובים. למרות גודלן הקטן צוידו צוללות "גל" במיטב כלי הנשק, התצפית, ההאזנה והאלקטרוניקה של אותה תקופה, ובהם מגלה שידורי מכ"ם מתוצרת "אלביט". הצוללת הראשונה, אח"י גל בפיקודו של רס"ן ישראל לשם, הגיעה לארץ ב-21 בדצמבר 1976. הצוללת השנייה שהושקה, אח"י תנין בפיקודו של רס"ן דורון עמיר הגיעה לנמל חיפה ביולי 1977. אח"י רהב בפיקודו של רס"ן עמירם עינת הגיעה לחיפה בדצמבר 1977. בסוף 1979 החלה התקנתה של מערכת לשיגור טילי "הרפון" בכל אחת מצוללות גל, והמערכת הפכה למבצעית ב-1983. הצוללות מסדרת גל השתתפו בלחימה מול חופי לבנון במהלך מבצע שלום הגליל. אח"י רהב הוצאה משרות ב-1997 ונגרטה. אח"י תנין הייתה האחרונה לצאת מהשרות. בטקס שנערך בחיפה ב-2002 הורד נס שירות פעיל מהצוללת ובכך הסתיימה הפעלת הדגם בחיל הים. אח"י תנין וגל הובלו לאחר תקופת אחסנה בנמל חיפה למספנה בגרמניה שם הן המתינו לאיתור קונה. בשנת 2007, לאחר שלא נמצאו קונים לצוללות המיושנות, שופצה אח"י גל על ידי המספנה הגרמנית והפכה לצוללת מוזיאון. בעזרת מימון גרמני הועברה הצוללת אל מוזיאון ההעפלה וחיל הים שבחיפה. הצוללת שבה לישראל ב-7 באוקטובר 2007 והועברה על גבי משאית למוזיאון. הצוללות מסדרת דולפין שייטת הצוללות יורם בר-ים, כלי שיט ישראליים בממד הרביעי, עמותת דולפין זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 1044-1034 מיכאל אלדר, דקר וסיפורה של שייטת הצוללות", הוצאת אריה ניר, מודן. 1997 מדיה וקבצים בנושא הצוללות מסדרת גל בוויקישיתוף צוללות הגל באתר שייטת הצוללות של אורי דותן בוכנר צוללת הגל באתר צה"ל דבורה הדר, צוללת חדשה בחיל הים שיחה עם גדי מנור, 'בין גלים' גיליון יום חיל הים ה-29 סיון תשל"ו יוני 1976, עמ' 5. אחיה ראב"ד, חיפה: המסע הושלם - הצוללת עגנה במוזיאון, באתר ynet, 12 באוקטובר 2007
לילית מדבר

לילית מדבר (שם מדעי: Strix hadorami) היא מין בסוג לילית. יש המזהים את הקאת המקראית עם לילית המדבר. לילית המדבר היא עוף דורס לילה בגודל בינוני. אורך גופה יכול להגיע עד ל-32 ס"מ ומשקלה מגיע ל-225 גרם. בגלל פניה, הדומים במראה העיניים לפני האדם, ובשל הקולות שהיא משמיעה בלילות, זיהו אותה עם שֵדת הלילה – לילית, הנחשבת בספרות העממית של הדתות המונותאיסטיות לאשתו של השטן. תחום תפוצתה משתרע מאזור הנילוס עד לפקיסטן. לילית המדבר היא עוף מדברי מובהק, וחיה בוואדיות מצוקיים בקרבת מקור מים. לילית המדבר ניזונה ממכרסמים, עופות קטנים, זוחלים ומחרקים. מדיה וקבצים בנושא לילית מדבר בוויקישיתוף לילית מדבר, באתר ITIS (באנגלית) לילית מדבר, באתר NCBI (באנגלית) לילית מדבר, באתר GBIF (באנגלית) לילית מדבר באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
United Space Alliance

United Space Alliance‏ (USA) הייתה חברת שירותים חלליים שסיפקה שירותי תחזוקה ובדיקה לסוכנות החלל האמריקנית, נאס"א, ותחזקה בין השאר את צי מעבורות החלל של ארצות הברית. החברה הייתה בבעלות שווה של חברת בואינג ולוקהיד מרטין. החברה נוסדה בשנת 1995, והעסיקה כעשרת אלפים עובדים במרכז החלל ג'ונסון שבטקסס, מרכז החלל קנדי שבפלורידה, במתקני נאס"א במרכז טיסות החלל מרשל באלבמה ובוושינגטון הבירה. החברה נוסדה על ידי חברת רוקוול אינטרנשיונל ולוקהיד מרטין, כמענה לרצון של נאס"א להעניק חוזים שונים מתחום תוכנית החלל המאוישת של ארצות הברית לספק יחיד, לשם התייעלות. חוזה שנחתם בין חברת USA לנאס"א בשנת 1996 הסדיר את שיתוף הפעולה בין הגופים למשך עשר שנים. בשנת 2006, נחתם הסכם חדש שהסדיר את המשך התמיכה של החברה בתוכניות החלל המאוישות של ארצות הברית. ב־1996 זכתה חברת USA במכרז של נאס"א לתחזוקת צי מעבורות החלל שלה. עד 2011 הייתה החברה אחראית על הטיפול השוטף בכל מתקני השיגור, האחסון וההשמשה של מרכיבי מעבורות החלל, לרבות הטיפול במאיצים המוצקים, מכל הדלק, המנועים הרקטיים והרכבת המרכיבים השונים לקראת כל משימה של מעבורות החלל. בנוסף לכך, הייתה אחראית על מרכיבים נוספים של תוכנית החלל המאוישת של ארצות הברית ובכלל זה פיתוח ציוד חללי למשימות מעבורת החלל ותחנת החלל הבינלאומית, תמיכה בתוכנית האימונים של האסטרונאוטים ובדיקות הנדסיות שונות של מרכיבי התוכנית. נכון ל-20 בדצמבר 2019, חדלה חברת USA להתקיים כיישות תפעולית. United Launch Alliance מדיה וקבצים בנושא United Space Alliance בוויקישיתוף אתר האינטרנט הרשמי של United Space Alliance United Space Alliance
חנאן אל-שייח'

חנאן אל-שייח' (בערבית: حنان الشيخ. נולדה ב-12 בנובמבר 1945 בביירות), היא סופרת לבנונית, הידועה בעיקר ביצירותיה המתארות את מעמד האישה בחברה הערבית המודרנית. אל-שייח' גדלה באזור השמרני של העיר ביירות בשכונת ראס אל-נבא ולמדה בבית ספר יסודי דתי מוסלמי לבנות. בגיל 16 החלה לכתוב ולפרסם מאמרים בעיתון א-נהאר בו עבדה מאוחר יותר. נרשמה ללימודים בקולג' האמריקאי לבנות בקהיר ושהתה במצרים בין השנים 1963 ל-1966. מאוחר יותר שבה ללבנון והחלה לעבוד בתחנת הטלוויזיה ככתבת במגזין נשים, שם עבדה עד שנת 1975. את הרומן הראשון שלה פרסמה בקהיר בשנת 1970, והוא נשא את השם "התאבדותו של אדם מת" (אנתחאר רג'ל מית - إنتحار رجل ميت). רומן זה - וכמוהו גם יצירות מאוחרות יותר פרי עטה של א-שייח' - עוסק במערכת היחסים בין המינים, מאבקי כוח, ושליטה פטריארכלית. ב-1976 עברה להתגורר בערב הסעודית בשל מלחמת האזרחים בלבנון, אירוע שהותיר את חותמו עליה והביא ללידת ספרה השלישי "הסיפור של זהרה" (חכאית זהרה - حكاية زهرة). את הספר הוציאה לאור בכספה הואיל ואף מוציא לאור לא היה מוכן לפרסם ספר שמבקש להתמודד עם מציאויות חברתיות כואבות, הן בתחום הפוליטיקה והן במיניות והחיים הפרטיים. בשנת 1982 עברה להתגורר בלונדון, ובשנת 1989 פרסמה ספר נוסף "ניחוח האייל" (מסכ אלר'זאל - مسك الغزال), שגם הוא נאסר לפרסום במדינות אחדות במזרח התיכון. ספר זה עמד בראש רשימת רבי המכר באותה תקופה. בשנת 1992 פרסמה את הרומן "דואר ביירות" (בריד ביירות - بريد بيروت), שמציג חליפת מכתבים - אשר כולם נכתבו במהלך מלחמת האזרחים בלבנון - בין אישה מוסלמית בשם אסמאהן לבין מספר ממוענים שונים, חלקם חיים וחלקם מתים. בשנת 1994 פרסמה את "אטאטא את השמש מהגגות" (אוקנס אל-שמס ען אל-סטוח - أكنس الشمس عن السطوح), שהוא אוסף של 19 סיפורים קצרים. הספר תורגם לעברית בהוצאת אנדלוס. אל-שיח' פרסמה גם יצירות נוספות ובהן מחזות. יצירותיה מעוררות אצל הקורא שאלות בכל הנוגע למערכות יחסים בין תרבות, מגדר, גזע, אומה ומדינה. היא זוכת פרס הרומן הערבי לשנת 2011. ערך מורחב – הסיפור של זהרה "הסיפור של זהרה" (חכאית זהרה - حكاية زهرة) הוא רומן שנכתב בשנות השמונים (1986). בכותרתו הוא נושא את שמה של גיבורת הסיפור, זהרה (زهرة، פרח), שמשתייכת לקטגוריית דמויות הידעות בחקר הספרות בשם אנטי גיבור. זהרה, נערה מדרום לבנון ובת למשפחה שיעית, עוברת בילדותה התעללות מינית בידי בן-דודה ומנסה עם התבגרותה להימלט מזכרונות אלה והן מאהבה נכזבת בביירות. כתוצאה, נוסעת זהרה לאפריקה, שם היא מתחתנת עם בחור בשם מאג'ד, אך מאבדת את שפיותה וחוזרת לביירות ששקועה במלחמת האזרחים הלבנוני. הסיפור של זהרה הוא אינו הסיפור האישי שלה אלא סיפורה של לבנון. עם זאת, וכמו סיפורן של נשים רבות, התרבות המתוארת בספר של התעללות מינית, אונס, תופת, שיגעון וחוסר-יכולת לשלוט במצב, מהווים סמלים אוניברסליים ואישיים. הרומן תורגם לעברית על ידי חמזה ר'אנאים וראה אור בשנת 2004 בהוצאת אנדלוס. בירות בלוז: רומן; מאנגלית: דינה מרקון, ירושלים: כרטא ('ספרות מן הים התיכון'), תשס"א 2001. הסיפור של זהרה; מערבית: מחמד חמזה ע'נאים, תל אביב: אנדלוס, 2004. אטאטא את השמש מהגגות; מערבית: רנה פלסר; עריכת התרגום: ימפה בולסלבסקי, תל אביב: אנדלוס, 2005. מדיה וקבצים בנושא חנאן אל-שייח' בוויקישיתוף חנאן אלשיח', דף שער בספרייה הלאומית ורד לי, מחלת הנפש של לבנון, באתר הארץ, 1 בפברואר 2005
HSBC

HSBC הולדינגס (HSBC Holdings plc) היא חברת החזקות פיננסית, המדורגת כתאגיד ה-14 בעולם על-פי הדירוג המשולב של פורבס. משרדי ההנהלה העולמית של HSBC שוכנים במגדל HSBC (כיכר קנדה 8) בקנרי וורף שבלונדון. נכון לאפריל 2016, שווי החברה הוא כ-116 מיליארד דולר, היא הבנק ה-4 בגודלו בעולם - והגדול ביותר בעולם שאינו סיני. הבנק מחזיק סניפים ברחבי העולם. מקורם של 80% מרווחיו הוא מחוץ לממלכה המאוחדת, לכן הוא מדווח על תוצאותיו בדולר אמריקני. קרוב ל-22% מרווחיו מקורם בהונג קונג, שם שכן מטהו עד 1991. הלוגו של HSBC, הידוע כמשושה, נגזר מהדגל של תאגיד הבנקאות הונגקונג ושנגחאי מהמאה ה-19, שבעצמו נגזר מדגל סקוטלנד, המייצג את הצלב שהקדוש הנוצרי אנדרו (הקדוש הפטרון של סקוטלנד) נצלב עליו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הקבוצה נקראת על-שם החברה שיסדה אותה, תאגיד הבנקאות הונג קונג ושנגחאי (The Hongkong and Shanghai Banking Corporation), בנק שהוקם בהונג קונג על ידי תומאס סת'רלנד הסקוטי, לטיפול בענייני הכספים של המסחר הבריטי במזרח הרחוק ב-1865. התאגיד נקרא HSBC. הוא מעסיק כ-312,000 עובדים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – רשימת לגארד בתחילת 2015 פורסמה רשימה של כ-100 אלף לקוחות מ-200 מדינות, שהחזיקו חשבונות בשלוחת HSBC בשווייץ, לאחר שהרשימה נמסרה על ידי עובד הבנק לגורמי חקירה בצרפת. ברשימה גם יותר מ-6,000 לקוחות ישראלים. בעקבות זאת החלה משטרת שווייץ בחקירה בחשד להלבנת הון בבנק. הרשויות הפדרליות בארצות הברית ניהלו חקירה דומה, לאחר שהתברר להן שהבנק מלבין כספים עבור קרטל סינלואה, עבור החזבאללה ועבור ארגוני פשע וטרור רבים אחרים, כמו גם עבור מדינות אויב. בסופו של דבר, הבנק הודה בכול החשדות והגיע לעסקת פשרה עם הרשויות במקום למשפט. מדיה וקבצים בנושא HSBC בוויקישיתוף אתר האינטרנט הרשמי של HSBC (באנגלית) האתר הישראלי (באנגלית) אורי בלאו, הרשימה הסודית: 10 מיליארד דולר באלפי חשבונות ישראליים בשווייץ, באתר TheMarker‏, 8 בפברואר 2015 HSBC, באתר אנציקלופדיה בריטניקה (באנגלית) HSBC, ברשת החברתית פייסבוק HSBC, ברשת החברתית אקס (טוויטר) HSBC, ברשת החברתית אינסטגרם HSBC, ברשת החברתית LinkedIn HSBC, סרטונים בערוץ היוטיוב מידע עסקי על חברת HSBC באתרים Yahoo! Finance • MarketWatch • CNN Money • Bloomberg Business (באנגלית) HSBC, בגוגל פיננסים HSBC, באתר Crunchbase (באנגלית) HSBC, באתר EDGAR של הודעות ל-SEC (באנגלית) The World's Biggest Public Companies שלוחת HSBC בשוויץ ניהלה עשרות אלפי חשבונות חשאיים בניגוד לחוק, באתר כלכליסט, 9 בפברואר 2015 המשטרה פשטה על משרדי HSBC בז'נבה בחשד לסיוע להלבנת הון, באתר כלכליסט, 18 בפברואר 2015 החקירה מוסברת בפרוטרוט בפרק 4 של הסדרה התיעודית Dirty Money (2018 TV series), המוצגת בנטפליקס, ישראל.
ג'נגה

ג'נגה הוא משחק של מיומנות מוטורית. שם המשחק היא המילה 'בניה' בסוואהילית. בגרסתו הנפוצה של המשחק הוא מכיל 54 לבני עץ מוארכות המשמשות לבניית מגדל. במהלך המשחק שולפים השחקנים על פי תור לבני משחק מהמגדל ומניחים אותן בחזרה על ראשו, תוך ניסיון לשמור על יציבות המבנה שנוצר. השחקן הראשון שגורם להתמוטטות המגדל הוא המפסיד. בניית המגדל נעשית על ידי הנחת לבני העץ במאונך ומאוזן לסירוגין. אם לא נשארו אופציות להסרת לבנים מכריזים על תיקו. מדיה וקבצים בנושא ג'נגה בוויקישיתוף אתר האינטרנט הרשמי של ג'נגה ג'נגה, ברשת החברתית פייסבוק ג'נגה, ברשת החברתית אקס (טוויטר) ג'נגה, סרטונים בערוץ היוטיוב דפנה ארד, האשה שהמציאה את המשחק שאיים על מעמדו של "מונופול", באתר הארץ, 9 במרץ 2014 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
סגה

האם התכוונתם ל... סַאגָה, סַגָה (Saga) סאגה (Saga) – סיפורים אודות ההיסטוריה הקדומה של הסקנדינבים והגרמאנים סאגה (עיר) – עיר ביפן, במחוז סאגה סאגה (מחוז) – מחוז ביפן, העיר סאגה היא בירתו סגה (חרגול) (Saga) – סוג של חרגול, נפוץ גם בישראל סֶגָה (Sega) סגה (חברה) (SEGA) – חברת משחקי וידאו יפנית סגה (מוזיקה) (אנ') (Séga) – סוגת מוזיקה באיים מאוריציוס וראוניון ובסביבתם באיות קרוב אדוארד סיאגה (Seaga‏; 1930—2019) – ראש ממשלתה החמישי של ג'מייקה, ובצעירותו מפיק מוזיקלי אישטוואן סגה (Szegő (במקור שפיצר); 1908–1969) – סופר יהודי-הונגרי גאבור סגה (Szegő‏; 1895–1985) – מתמטיקאי יהודי-הונגרי-אמריקאי האנה סגה (Szegő (במקור שטיינפלד)‏; 1925–2006) – משפטנית יהודייה-הונגרית סוגה (ז'אנר, תת-קבוצה בתחום אומנותי כלשהו) סגי (Szegi, כפר בהונגריה)
סויוז 5

סויוז 5 (ברוסית: Союз 5, "ברית 5") הייתה משימת חלל מאוישת. המטרה המרכזית היית הלהתחבר לחללית סויוז 4 ולבצע מעבר צוות. המטרה הושגה בהצלחה. בוריס וולינוב - מפקד צוות אלכסיי יליסייב - מהנדס טיסה (בהמראה בלבד) יבגני חרונוב - מהנדס טיסה (בהמראה בלבד) אנטולי פיליפצ'נקו ואלרי קובסוב ויקטור גורבטקו החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-OK. החללית המריאה ב-15 בינואר 1969 מכן שיגור מס' 1 בקוסמודרום בייקונור. משימת החללית הייתה להתחבר עם החללית המאוישת סויוז 4, שעליה הקוסמונאוט ולדימיר שאטאלוב. לאחר ששתי החלליות עגנו, יצאו שני קוסמונאוטים מחלליתו של וולינוב לריחוף בחלל, ועברו לחללית סויוז 4, ושבו לכדור הארץ. וולינוב נותר לבדו בחללית וחזר עמה לכדור הארץ ב־18 בינואר 1969. הייתה זו הפעם הראשונה בהיסטוריה של הטיסות לחלל ששתי חלליות מאוישות עגנו יחדיו בחלל, ובוצעו חילופי צוותים. לאחר שהפעיל וולינוב את מנועי הבלימה של חלליתו, תא החזרה לכדור הארץ היה צריך להתנתק מתא השירות של החללית, אך עקב תקלה ניתוק זה לא התבצע. החללית של וולינוב החלה בנפילתה אל כדור הארץ כשחרטום החללית מופנה קדימה במקום מגן החום. הטמפרטורה עלתה באופן ניכר, ותא החללית של וולינוב החל להתמלא בעשן כתוצאה מאטמי הגומי של הפתח, שהחלו נשרפים. דלת התא, העשויה טיטניום, החלה להתעוות מהחום, ושניות שלפני שהחללית החלה להישרף ולהתפרק, נותק תא השירות ותא הפיקוד של החללית החל לייצב עצמו עם מגן החום כלפי מטה. עקב הסחרור של החללית, משנפרש המצנח שלה, הוא לא התנפח כראוי, והחללית צנחה במהירות רבה הרבה יותר מהמתוכנן. החללית פגעה בקרקע בעוצמה רבה, ולוולינוב נגרמו פציעות מרובות, ובהם שברים בצלעות, בלסת, ורוב שיניו נשברו. כשהוא פצוע קשה, יצא מחלליתו על מנת לגלות כי נחת בהרי אורל, בשלג עמוק, עקב תקלה במערכת הניווט של החללית. הטמפרטורה הייתה 38 מעלות צלזיוס מתחת לאפס, וולינוב הבין כי אם ימתין לחילוץ, סביר שלא ישרוד, לכן יצא למסע מילוט רגלי, ולאחר כעשרה קילומטרים הגיע לבית של אזרח מקומי, שם קיבל מחסה, והוזעקה עזרה. סיפור הנחיתה הקשה, שכמעט הסתימה באסון לא פורסם עד שנת 1997, אז התראיין וולינוב לראשונה. פרטים מלאים על קורותיו במשימת חלל זו נתן וולינוב בראיון מקיף בשנת 2003, עת ביקר בישראל. מדיה וקבצים בנושא סויוז 5 בוויקישיתוף נתוני המשימה נתונים מאנציקלופדיית החלל תיאור המשימה